Stor rummelig og dejlig villa med en fantastisk udsigt beliggende i den meget stille men hyggelige by Galilea, som ligger af snoede veje i de smukke bjerge. Vi nød at vi i løbet af 5 min spadseretur var på torvet, hvor vi spiste dejlig lokal mad flere gange.
Huset er velfungerende, senge og hovedpuder er gode. Huset har sin egen meget hyggelige og personlige stil, som er meget charmerende
Pool og poolområdet har en fin størrelse og der er desuden et meget hyggeligt udeområde med loungemøbler og spisebord foran huset.
Der er fine indkøbsmuligheder i nabobyen Puigpunyent(ca 15 min kørsel) - husk blot at der er lukket på søndage.
(Vil nævne at det er en god ide at medbringe poolhåndklæder.)
Vi vil klart anbefale en ferie i Luis’s dejlige hus.